CELEX: 62017TA0439
Language: fi
Date: 2019-03-05 00:00:00
Title: asia T-439/17: Unionin yleisen tuomioistuimen tuomio 5.3.2019 — Yellow Window v. EIGE (Julkiset palveluhankinnat — Tarjouspyyntömenettely — Palvelujen tarjoaminen naisten sukuelinten silpomista koskevan tutkimuksen toteuttamiseksi — Tarjoajan tekemän tarjouksen hylkääminen — Perusteluvelvollisuus — Arviointien ja numeroin ilmaistun arvosanan johdonmukaisuus — Sopimussuhteen ulkopuolinen vastuu)

15.4.2019   
            
            
               FI
            
            
               Euroopan unionin virallinen lehti
            
            
               C 139/47
            
         
      Unionin yleisen tuomioistuimen tuomio 5.3.2019 — Yellow Window v. EIGE
      (asia T-439/17) (1)
      
      (Julkiset palveluhankinnat - Tarjouspyyntömenettely - Palvelujen tarjoaminen naisten sukuelinten silpomista koskevan tutkimuksen toteuttamiseksi - Tarjoajan tekemän tarjouksen hylkääminen - Perusteluvelvollisuus - Arviointien ja numeroin ilmaistun arvosanan johdonmukaisuus - Sopimussuhteen ulkopuolinen vastuu)
      (2019/C 139/46)
      Oikeudenkäyntikieli: englanti
      
         Asianosaiset
      
      
         Kantaja: Yellow Window (Antwerpen, Belgia) (edustaja: asianajaja M. Velardo)
      
         Vastaaja: Euroopan tasa-arvoinstituutti (EIGE) (edustajat: asianajajat V. Ost et M. Vanderstraeten)
      
         Oikeudenkäynnin kohde
      
      Ensinnäkin SEUT 263 artiklaan perustuva vaatimus kumota EIGE:n 8.5.2017 tekemä päätös hylätä tarjous, jonka kantaja oli tehnyt tarjouskilpailussa EIGE/2017/OPER/04, sekä päätökset, joissa hyväksyttiin Y-yhtiön tekemä tarjous ja tämä valittiin sopimuspuoleksi, toiseksi SEUT 268 artiklaan perustuva vaatimus kyseisten päätösten vuoksi aiheutuneen vahingon korvaamiseksi ja kolmanneksi — toissijaisesti — korvausvaatimus kyseisen sopimuspuolen valinnassa tehtyjen sääntöjenvastaisuuksien vuoksi.
      
         Tuomiolauselma
      
      
                  1)
               
               
                  Euroopan tasa-arvoinstituutin (EIGE) 8.5.2017 tekemä päätös hylätä tarjous, jonka Yellow Window NV oli tehnyt tarjouskilpailussa EIGE/2017/OPER/04, sekä 8.5.2017 tehdyt päätökset hyväksyä Y-yhtiön tekemä tarjous kyseisessä menettelyssä ja valita tämä sopimuspuoleksi, kumotaan.
               
            
                  2)
               
               
                  Kanne hylätään muilta osin.
               
            
                  3)
               
               
                  Yellow Window vastaa 25 prosentista omia oikeudenkäyntikulujaan, EIGE vastaa omista oikeudenkäyntikuluistaan, ja EIGE velvoitetaan korvaamaan 75 prosenttia Yellow Window’lle aiheutuneista oikeudenkäyntikuluista.
               
            
         (1)  EUVL C 338, 9.10.2017.